b'\n_START_ARTICLE_\nV\xc3\xa1clav Kapr\xc3\xa1l\n_START_SECTION_\nLiv\n_START_PARAGRAPH_\nKapr\xc3\xa1l studerte komposisjon hos Leo\xc5\xa1 Jan\xc3\xa1\xc4\x8dek fra 1907 til 1910 og hos  V\xc3\xadt\xc4\x9bzslav Nov\xc3\xa1k  fra 1919 til 1920. Han studerte klaver hos Marie Kuhlova, Adolf Miks, Klara Sch\xc3\xa4ferova og til slutt Alfred Cortot i Paris. Kapr\xc3\xa1l  stiftet en privat musikkskole i 1911. Mellom 1919 og 1928 var han korleder og musikkritiker for flere tidsskrift og i 1920-\xc3\xa5rene opptr\xc3\xa5dte han dessuten i en klaverduo med Ludv\xc3\xadk Kundera. Fra 1927 underviste han ved  Masaryk-universitetet i Brno og ble i 1935 professor ved konservatoriet og medlem av det tsjekkiske vitenskapsakademiet. Han ble arrestert av Gestapo i 1942 og satt i konsentrasjonsleiren i Swatoborschitz til frigj\xc3\xb8ringen. Fra 1946 underviste han ved musikkakademiet i Brno. Ogs\xc3\xa5 datteren V\xc3\xadt\xc4\x9bzslava Kapr\xc3\xa1lov\xc3\xa1 ble en kjent komponist._NEWLINE_Kapr\xc3\xa1l skrev omtrent femti verk: sonater, sonatiner og andre klaverstykker, to strykekvartetter, en pianokvartett, en messe, korverk, lieder og bearbeidelser av folkesanger.'